《有欲得予姓名为寿撰者漫占谢之》
明代·关捷先

高卧何如百尺楼，春生池草亦忘忧。管宁若傲先浮海，庞德惟知不入州。

窥果石林猿和啸，看花樵径鹿同游。埋名深畏山犹浅，休道青门有故侯。

作者简介：关捷先，字宁后，一字蓬石。南海人。明思宗崇祯七年（一六三四）进士，官吏部文选司郎中。著有《锦亭》、《大社》、《青原》、《大社经正》、《录竹樵合草》、《醉梦续吟》、《云游》、《云随》、《樵馀》诸草行世。《明史》卷二七八、清黄登《岭南五朝诗选》卷六有传。